cyanic-selkie/wikianc huggingface dataset:
เบนจามิน เมานต์ฟอร์ต
สถาปัตยกรรมกอทิก
ด้านฝีมือของเมานต์ฟอร์ตในฐานะสถาปนิก เขาได้ปรับให้เข้ากับรูปแบบความหรูหราให้เหมาะกับวัสดุที่มีจำกัดที่หาได้ในนิวซีแลนด์ ในขณะที่โบสถ์ไม้ทั่วไปนั้นเต็มไปด้วยองค์ประกอบบางอย่างแบบอเมริกัน มีการออกแบบด้วยความเรียบง่ายคลาสสิก ในทางตรงกันข้ามโบสถ์ไม้ของเมานต์ฟอร์ตในนิวซีแลนด์นั้นมีการประดับประดาเพ้อฝันแบบกอทิก เฉกเช่นที่เขาออกแบบในงานหิน อาจเป็นไปได้ว่าความหรูหราในงานเขานั้นสามารถอธิบายได้จากคำแถลงที่เป็นทางการที่เขาและผู้ร่วมงาน ลัก ได้เขียนไว้เพื่อประมูลชนะเมื่อการออกแบบทำเนียบรัฐบาลในออกแลนด์เมื่อปี 1857
สถาปนิกประจำจังหวัด
ในฐานะ "สถาปนิกประจำจังหวัด" ตำแหน่งใหม่ที่ตั้งขึ้นมาซึ่งเมานต์ฟอร์ตได้รับการแต่งตั้งในปี 1864 เมานต์ฟอร์ตได้ออกแบบโบสถ์ไม้ให้แก่ชุมชนโรมันคาทอลิกของเมืองไครสต์เชิร์ช โบสถ์ไม้นี้ต่อมามีการสร้างให้ใหญ่ขึ้นหลายครั้งจนเป็นมหาวิหาร (cathedral) จนในปี 1901 ได้มีการแทนที่โดยมหาวิหารแห่งเบลสด์แซเครเมนต์ (Cathedral of the Blessed Sacrament) อาคารที่สร้างจากหินที่ดูคงทนกว่าเดิม ออกแบบโดยสถาปนิก แฟรงก์ ปีเตอร์เพื่อเป็นอนุสรณ์รำลึกโดยยังคงเก็บรักษาอาคารของเมานต์ฟอร์ตไว้อยู่ งานของเมานต์ฟอร์ตมักเป็นไม้ วัสดุที่เขาไม่คิดว่าเป็นอุปสรรคต่อรูปแบบกอทิก แม้เขาจะฉีกรูปแบบการเคารพต่ออาคารแบบกอทิกที่มักสร้างจากหินและปูน ระหว่างปี 1869 ถึง 1882 เขาออกแบบพิพิธภัณฑ์แคนเทอร์เบอรีและต่อมาออกแบบวิทยาลัยแคนเทอร์เบอรีและหอนาฬิกาในปี 1877
อาคารวิทยาลัยแคนเทอร์เบอรีซึ่งต่อมาคือมหาวิทยาลัยแคนเทอร์เบอรี เริ่มต้นก่อสร้างจากหอนาฬิกา อาคารนี้เปิดเมื่อปี 1877 ถือเป็นการสร้างมหาวิทยาลัยตามเป้าหมายแห่งแรกของนิวซีแลนด์ วิทยาลัยสร้างเสร็จเป็นสองส่วนภายในในรูปแบบปกติของกอทิกแบบเมานต์ฟอร์ต
จอร์จ กิลเบิร์ต สกอตต์ สถาปนิกออกแบบมหาวิหารไครสต์เชิร์ช ผู้เป็นครูของเมานต์ฟอร์ตและเป็นช่างไม้ที่ปรึกษา อยากให้เมานต์ฟอร์ตเป็นผู้ตรวจงานและสถาปนิกผู้ดูแลโครงการมหาวิหารแห่งใหม่ ข้อเสนอนี้ เดิมทีคณะกรรมการมหาวิทหารไม่เห็นด้วย อย่างไรก็ตาม ภายหลังจากความล่าช้าในงานอาคารจากปัญหาด้านการเงิน ท้ายสุดตำแหน่งสถาปนิกดูแลโครงการก็ตกเป็นของเมานต์ฟอร์ตในปี 1873 เมานต์ฟอร์ตดูแลการดัดแปลงงานออกแบบของสถาปนิกที่ขาดหายไป ที่เห็นได้มากที่สุดคือหอสูงและมุขทางเข้าทิศตะวันตก เขายังได้ออกแบบอ่างล้างบาป อนุสรณ์ฮาร์เพอร์ และมุขทางเข้าทิศเหนือ มหาวิทยานี้สร้างไม่เสร็จจนกระทั่งปี 1904 หกปีหลังจากที่เมานต์ฟอร์ตเสียชีวิต มหาวิหารมีรูปแบบการตกแต่งแบบกอทิกยุโรปเป็นอย่างมาก ด้วยมีหอระฆังอยู่ข้างมหาวิหาร แทนที่จะเป็นหออยู่ด้านบนเหมือนธรรมเนียมนิยมอังกฤษ
ปี 1872 เมานต์ฟอร์ตได้เป็นสมาชิกผู้ก่อตั้งแคนเทอร์เบอรีแอสโซซิเอชันออฟอาร์คิเทกส์ กลุ่มคนที่ดูแลการพัฒนาเมืองใหม่ที่ตามมาหลังจากนี้ ถือเป็นจุดสูงสุดของอาชีพเขา เมานต์ฟอร์ตยังมีชื่อเสียงจากการปรับเปลี่ยนการใช้ช่องโค้งน้อยกว่าครึ่งวงกลมมากกว่าช่องโค้งในรูปแบบโรมาเนสก์ (ออกัสตัส พิวจินถือว่าเป็นองค์ประกอบสำคัญของรูปแบบกอทิก) ยังมีความท้าทายในการทำโถงใหญ่ที่จะสร้างเสร็จในปี 1882 และได้กลายมาเป็นพื้นที่สาธารณะที่ใหญ่ที่สุดในไครสต์เชิร์ช นอกจากนี้รายละเอียดที่เป็นไปไม่ได้จากงานครั้งก่อนก็ปรากฏให้เห็นในการออกแบบโถงเนื่องจากมีการระดมทุนครั้งใหญ่ให้แก่วิทยาลัย การสร้างเสร็จในขั้นแรกได้รับเสียงชื่นชม แม้การขยายพื้นที่อย่างเช่น ห้องปฏิบัติการชีววิทยาในเพิ่มเข้าไปในช่วงต้นคริสต์ทศวรรษ 1890 ในช่วงคริสต์ทศวรรษ 1880 เมานต์ฟอร์ตได้รับการยอมรับว่าเป็นสถาปนิกชั้นนำด้านโบสถ์คริสต์ของนิวซีแลนด์ โดยมีชื่อในการออกแบบโบสถ์มากกว่า 40 แห่ง
ในปี 1888 เขาออกแบบมหาวิหารเซนต์จอห์นในเนเพียร์ อาคารที่ทำจากอิฐนี้ได้ถูกรื้อถอนในภัยพิบัติแผ่นดินไหวในปี 1931 ที่ทำลายเมืองเนเพียร์ไปอย่างมาก ระหว่างปี 1886 ถึง 1897 เมานต์ฟอร์ตได้ทำงานหนึ่งในโบสถ์ที่ใหญ่ที่สุด คือมหาวิหารเซนต์แมรีที่ทำจากไม้ มหาวิทยาแห่งเมืองออกแลนด์ ครอบคลุมพื้นที่ 9,000 ตารางฟุต (840 ตารางเมตร) เซนต์แมรีเป็นโบสถ์ไม้ซุงที่ใหญ่ที่สุดและเป็นหลังสุดท้ายที่สร้างโดยเมานต์ฟอร์ต และยังถือเป็นโบสถ์ไม้กอทิกที่ใหญ่ที่สุดในโลก หลังสร้างเสร็จ ได้รับการพูดถึงว่า "ในด้านการออกแบบ มีความสมบูรณ์และสวยงาม อยู่ในระดับสูงแต่ยังไม่เท่ากับระดับมุขมณฑล" การให้ความสำคัญกับตำแหน่งหลังคาอันกว้างขวางโดยหน้าต่างช่องทางด้านอันยิ่งใหญ่ทำให้เกิดสมดุลกับพื้นที่โอบล้อมอันกว้างขวางของโบสถ์ ในปี 1892 โบสถ์ทั้งหลังได้สร้างเสร็จโดยมีหน้าต่างงานกระจกสี โดยโบสถ์ถูกย้ายไปยังที่แห่งใหม่ตรงข้ามถนนของสถานที่เดิมเป็นโบสถ์แห่งใหม่ โบสถ์เซนต์แมรีที่รับการสถาปนาในปี 1898 ถือเป็นผลงานใหญ่ชิ้นสุดท้ายของเมานต์ฟอร์ต
นอกเหนือจากด้านการทำงานแล้ว เมานต์ฟอร์ตมีความสนใจด้านศิลปะและเป็นศิลปินผู้มีพรสวรรค์ แม้งานด้านศิลปะจะปรากฏว่าอยู่ในขอบเขตของสถาปัตยกรรม เขายังเป็นสมาชิกคริสตจักรแห่งอังกฤษและเป็นสมาชิกสภาโบสถ์แองกลิคันและคณะกรรมการมุขมณฑล
บรรณานุกรม
18251898
ไฮเปอร์ดูเอล
ไฮเปอร์ดูเอล (ハイパー デュエル) (Hyper Duel) เป็นวิดีโอเกมจากประเทศญี่ปุ่นที่พัฒนาโดยบริษัทเทคโนซอฟต์ และได้รับการเปิดตัวใน ค.ศ. 1993 โดยเป็นเกมยิงเลื่อนแนวนอน ที่ได้รับแรงบันดาลใจจากซีรีส์ธันเดอร์ฟอร์ซ เกมดังกล่าวให้ผู้เล่นควบคุมยานรบที่สามารถแปลงร่างระหว่างหุ่นยนต์รูปร่างเหมือนมนุษย์กับยานอวกาศได้ เกมนี้ได้รับการเปิดตัวในระบบอาร์เคดเมื่อ ค.ศ. 1993 โดยใช้ฮาร์ดแวร์ทีอีซี442-เอ (TEC442-A) จากนั้นจึงลงพอร์ตเซกา แซตเทิร์น ใน ค.ศ. 1996 ซึ่งไม่เคยมีการเผยแพร่นอกประเทศญี่ปุ่น
รูปแบบการเล่น
บัสเตอร์เกัยร์เป็นยานอวกาศรบที่มีระบบอาวุธที่สามารถอัพเกรดได้หลากหลายในโหมด "ไฟเตอร์" (เครื่องบินขับไล่) แต่สามารถเปลี่ยนเป็นโหมด "อาร์เมอร์" ซึ่งเป็นหุ่นยนต์นักรบฮิวแมนนอยด์ที่มีอาวุธหนักหลายอาวุธ  โหมดไฟเตอร์นั้นคล่องแคล่ว, เล็ก และเร็วฉลุย ซึ่งยังสามารถยิงตรงไปข้างหน้า ในทางกลับกัน โหมดอาร์เมอร์นั้นช้ากว่า, ใหญ่กว่า และตอบสนองน้อยกว่า โดยสามารถยิงขึ้นและลงในมุม 45 องศา รวมทั้งทางตรง ส่วนอำนาจการยิงของโหมดอาร์เมอร์ก็เหนือกว่าเช่นกัน อาวุธของทั้งสองโหมดสามารถอัปเกรดได้โดยการรวบรวมไอเทม P ที่ปรากฏจากการกำจัดศัตรู นอกจากนี้ ยานรบยังสามารถได้รับหน่วยช่วยเหลือโดยการรวบรวมไอเทม T หรือ G อันได้แก่ ยูนิตเทรเซอร์ที่คล้ายกับโหมดไฟเตอร์และจะยิงไปข้างหน้าเมื่อเข้าใกล้ศัตรู ในขณะที่ยูนิตกันเนอร์นั้นคล้ายกับโหมดอาร์เมอร์และมันอาศัยอยู่กับศัตรู โดยทั้งสองยูนิตยังทำหน้าที่เป็นกำบังที่ทำลายได้
บัสเตอร์เกียร์เปลี่ยนโหมดโดยกดปุ่มทางเลือก โดยมีสองปุ่ม ซึ่งปุ่มหนึ่งสำหรับโหมดไฟเตอร์ และอีกปุ่มสำหรับโหมดอาร์เมอร์ การกดปุ่มทั้งสองจะทำให้เกิดการโจมตีพิเศษ ซึ่งเกี่ยวข้องกับสองยูนิตที่ปรากฏด้านบนและด้านล่างของบัสเตอร์เกียร์ โดยในโหมดไฟเตอร์ พวกมันจะประจำที่และยิงเป็นวงกลม ส่วนในโหมดอาร์เมอร์ ยูนิตจะหมุนไปรอบ ๆ ยานและให้การยิงคุ้มกันด้านหน้า การโจมตีพิเศษนี้จะทำให้มิเตอร์โจมตีพิเศษหมดสิ้นลง และเมื่อมันหมด ยูนิตจะหยุดยิง ทั้งนี้ มิเตอร์จะเต็มไปด้วยการไม่ใช้งานของยูนิต และโดยการรวบรวมไอเทม B
Wuchereria
Wuchereria เป็นสกุลของนีมาโทดาที่อยู่ในวงศ์ Onchocercidae.
สปีชีส์ของสกุลนี้พบในยุโรป อเมริกาเหนือ แอฟริกา
สปีชีส์ในสกุล ได้แก่:
ทางด่วนเมชิง
ทางด่วนเมชิง (名神高速道路 (Meishin Kōsoku-dōro)) หรือ ทางด่วนนาโงยะ–โคเบะ เป็นทางด่วนในประเทศญี่ปุ่นที่เก็บค่าผ่านทาง ระยะทาง 193.9 km มีเส้นทางเริ่มต้นที่ทางแยกต่างระดับบนทางด่วนโทเม ในเมืองนางากูเตะ จังหวัดไอจิ (อยู่นอกเมืองนาโงยะ) มุ่งหน้าไปทางตะวันตก และสิ้นสุดที่เมืองนิชิโนมิยะ จังหวัดเฮียวโงะ (อยู่ระหว่างโอซากะและโคเบะ) ทางด่วนสายนี้เป็นถนนเส้นหลักที่เชื่อมต่อระหว่างโอซากะและนาโงยะ ถ้านับรวมกับทางด่วนโทเม ก็จะประกอบเป็นเส้นทางหลักที่เชื่อมต่อระหว่างโอซากะและโตเกียว ทางด่วนเมชิงส่วนตะวันออกก่อนตัดกับทางด่วนชูโงกุ บริเวณใกล้กับโอซากะ เป็นส่วนหนึ่งของทางหลวงเอเชียสาย 1
ทางด่วนเมชิงส่วนตะวันออกนับตั้งแต่ทางแยกต่างระดับที่ 29 (โยไกจิ) เป็นของบริษัททางด่วนญี่ปุ่นกลาง ส่วนที่เหลือเป็นของบริษัททางด่วนญี่ปุ่นตะวันตก
ประวัติ
ทางด่วนเมชิงมีเส้นทางขนานไปกับถนนประวัติศาสตร์นากาเซ็นโด ซึ่งเชื่อมระหว่างเกียวโตกับนาโงยะ ปัจจุบันคือ ทางหลวงหมายเลข 8 และทางหลวงหมายเลข 21 ก่อนหน้าที่จะมีการก่อสร้างทางด่วนเมชิง มีทางหลวงแห่งชาติเมฮัง ซึ่งเป็นฟรีเวย์ไม่เก็บค่าผ่านทางเกือบจะทั้งสาย เส้นทางเชื่อมระหว่างโอซากะกับนาโงยะ แนวเส้นทางอยู่ทางทิศใต้ของทางด่วนเมชิง และก่อสร้างด้วยมาตรฐานต่ำกว่า ปัจจุบันมีทางด่วนชินเมชิง ซึ่งเป็นเส้นทางที่เชื่อมระหว่างโอซากะกับนาโงยะที่อยู่ระหว่างการก่อสร้าง แนวเส้นทางอยู่กึ่งกลางระหว่างแนวทางด่วนเมชิงกับทางหลวงแห่งชาติเมฮัง โดยจะเชื่อมต่อกับทางด่วนชินโทเม (ต่อกับทางด่วนอิเซวังงัง) และทางด่วนซังโย นอกจากนี้ ทางด่วนเมชินยังมีเส้นทางขนานไปกับถนนประวัติศาสตร์โทไกโด (ทางหลวงหมายเลข 1) เป็นบางช่วง
จากเหตุการณ์แผ่นดินไหวใหญ่ฮันชิน เมื่อวันที่ 17 มกราคม ค.ศ. 1995 ทางด่วนเมชิงได้รับความเสียหายเล็กน้อย แต่มีเพียงรถฉุกเฉินเท่านั้นที่สามารถให้วิ่งได้ในช่วงหนึ่งสัปดาห์หลังเกิดแผ่นดินไหว และเป็นเส้นทางที่เชื่อมระหว่างโอซากะกับโคเบะเพียงเส้นทางเดียวที่เหลืออยู่ในช่วงเวลาหนึ่งหลังเกิดแผ่นดินไหว
11 พฤศจิกายน
วันที่ 11 พฤศจิกายน เป็นวันที่ 315 ของปี (วันที่ 316 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 50 วันในปีนั้น
เดอะวอล์กกิงเดด (วิดีโอเกม)
เดอะวอล์กกิงเดด (The Walking Dead) (รู้จักในชื่อเดอะวอล์กกิงเดด: เดอะเกม และเดอะวอล์กกิงเดด: ซีซันหนึ่ง) เป็นวิดีโอเกมกราฟิกแนวผจญภัยดรามาแบบปฏิสัมพันธ์แบ่งเป็นตอน สร้างจากหนังสือการ์ตูนชุด เดอะวอล์กกิงเดด ของโรเบิร์ต เคิร์กแมน เกมพัฒนาโดยเทลล์เทลเกมส์ ตัวเกมคาดว่าจะออกจำหน่ายปลายปี ค.ศ. 2011 แต่ถูกเลื่อนไปเป็นต้นปี ค.ศ. 2012 เพื่อต่อเวลาพัฒนาเกม ตัวเกมประกอบด้วย 5 ตอนย่อย ออกจำหน่ายระหว่างเดือนเมษายน ถึงพฤศจิกายน ค.ศ. 2012 เทลล์เทลยังได้ออกเวอร์ชันครบห้าตอนด้วย ขณะนี้เกมลงบนเครื่องเล่นเอกซ์บอกซ์ 360 เพลย์สเตชัน 3 ไมโครซอฟท์ วินโดวส์ ไอโอเอส โอเอสเท็น เพลย์สเตชันวิต้า คินเดิลไฟร์ เอชดีเอ็กซ์ และแอนดรอยด์ สำหรับเวอร์ชันอูเยอ (Ouya) มีแผนว่าจะออกจำหน่ายต้นปี ค.ศ. 2014 และเวอร์ชันเพลย์สเตชัน 4 และเอกซ์บอกซ์วัน จะออกมาทีหลัง
เนื้อเรื่องเกมจะเกิดขึ้นในโลกสมมุติโลกเดียวกันกับในหนังสือการ์ตูน โดยเหตุการณ์เกิดขึ้นไม่นานหลังจากเริ่มมีซอมบีระบาดในรัฐจอร์เจีย อย่างไรก็ตาม ตัวละครส่วนใหญ่จะเป็นแบบฉบับของตัวเกม คือจะมุ่งเน้นที่ศาสตราจารย์มหาวิทยาลัยและฆาตกร ลี เอฟเร็ตต์ ที่ได้ช่วยชีวิตและคอยดูแลเด็กหญิงชื่อเคลเมนไทน์ เคิร์กแมนคอยดูแลเนื้อเรื่องของเกมเพื่อให้สอดคล้องกับเนื้อเรื่องในหนังสือการ์ตูน แต่อนุญาตให้เทลล์เทลจัดการกับรายละเอียดปลีกย่อยของเกมเอง มีตัวละครจากหนังสือการ์ตูนปรากฏในเกมได้แก่ เฮอร์เชล กรีน, ชอน กรีน และเกล็น รี
เดอะวอล์กกิงเดดไม่ใช่เกมแนวแก้ปริศนาอย่างเกมภาพกราฟิกเกมอื่น แต่เน้นที่เนื้อเรื่องและชะตากรรมของตัวละคร เนื้อเรื่องจะเปลี่ยนไปขึ้นกับตัวเลือกที่ผู้เล่นเลือกและตอบสนองเหตุการณ์สำคัญที่ต้องใช้ความเร็ว (quick time event) ซึ่งอาจทำให้ตัวละครถูกฆ่า หรือทำให้ทัศนคติของตัวละครอื่นให้มีต่อลีเปลี่ยนไป ตัวเลือกที่ผู้เล่นเลือกจะส่งผลไปยังตอนต่อไปด้วย และยังมีการเก็บสถิติโดยเทลล์เทลเพื่อเป็นแนวทางให้ทีมงานเขียนเรื่องในตอนต่อ ๆ ไป
เดอะวอล์กกิงเดดได้รับคำชื่นชมอย่างล้มหลาม โดยชื่นชมโทนที่เร้าอารมณ์รุนแรงและความสัมพันธ์ระหว่างลีกับเคลเมนไทน์ เกมชนะรางวัล "เกมแห่งปี" มากกว่า 90 รางวัล เช่นรางวัลจากยูเอสเอทูเดย์ เกมส์เรดาร์ อี! ออนไลน์ และสไปก์วิดีโอเกมอวอร์ด มีผู้ซื้อเกมมากกว่า 1 ล้านคนซื้อเกมอย่างน้อย 1 ตอน ด้วยยอดขายมากกว่า 8.5 ล้านหน่วยภายในปลายปี ค.ศ. 2012 ความสำเร็จได้ทำให้เกมประเภทผจญภัยกลับมามีชีวิตชีวาอีกครั้ง ในเดือนกรกฎาคม ค.ศ. 2013 เทลล์เทลปล่อยตอนเสริมชื่อว่า 400 เดยส์ ให้ดาวน์โหลด เพื่อยืดเนื้อเรื่องของซีซันหนึ่งและปูทางไปสู่ซีซันที่สอง
Huntonia
Huntonia เป็นสกุลของไอโซพอดที่อยู่ในวงศ์ Philosciidae มีเพียงสปีชีส์เดียวคือ Huntonia montana.
ปลาหมูลาย
เป็นปลาสกุลที่แยกออกมาจากสกุล Botia เป็นปลาหมูที่พบได้ในภูมิภาคเอเชียตะวันออกเฉียงใต้ แต่มีบางชนิดที่พบได้ในตอนเหนือของประเทศอินเดียด้วย
สภาผู้แทนราษฎรดอมินีกา
สภาผู้แทนราษฎร (House of Assembly) เป็นสภานิติบัญญัติของประเทศดอมินีกา ก่อตั้งขึ้นโดยหมวดที่สามของรัฐธรรมนูญแห่งดอมินีกา และร่วมกับประธานาธิบดีดอมินีกา ถือเป็น รัฐสภา ของประเทศดอมินีกา สภาผู้แทนราษฎรของประเทศดอมินีกามีสภาเดียว ประกอบด้วยสมาชิกสภาผู้แทนราษฎร 21 คน วุฒิสมาชิก 9 คน และอัยการสูงสุดเป็นสมาชิกโดยตำแหน่ง ประธานสภาจะกลายเป็นสมาชิกคนที่สามสิบสองหากได้รับเลือกจากสมาชิกภายนอกสภา
สมาชิกสภาผู้แทนราษฎรจะได้รับการเลือกตั้งโดยตรงในเขตเลือกตั้งที่มีสมาชิกคนเดียวโดยใช้ระบบเสียงข้างมาก (หรือระบบก่อนหลัง) เป็นวาระห้าปี สมาชิกสภาผู้แทนราษฎรจะเป็นผู้ตัดสินใจว่าสมาชิกวุฒิสภาจะได้รับเลือกโดยการลงคะแนนหรือแต่งตั้ง หากมีการแต่งตั้ง ประธานาธิบดีจะเลือกบุคคล 5 คน ตามคำแนะนำของนายกรัฐมนตรี และ 4 คนโดยคำแนะนำของผู้นำฝ่ายค้าน ซึ่งในรัฐสภาชุดปัจจุบันใช้การแต่งตั้งวุฒิสมาชิก
คณะรัฐมนตรีจะได้รับการแต่งตั้งจากสมาชิกรัฐสภา แต่สมาชิกวุฒิสภาจะเป็นสมาชิกของคณะรัฐมนตรีได้ไม่เกินสามคน
หมู่เกาะเวอร์จินของสหรัฐอเมริกาในโอลิมปิกเยาวชนฤดูร้อน 2018
ประเทศหมู่เกาะเวอร์จิน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติหมู่เกาะเวอร์จินเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศหมู่เกาะเวอร์จินไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
พันงูเขียว
พันงูเขียว หรือในภาษามลายูเรียกบังกามาลัม อยู่ในวงศ์ Verbenaceae ชาวโอรังอัซลีในรัฐเปรัก ประเทศมาเลเซีย นำทั้งต้นมาบดกับน้ำใช้รักษาอาการปวดและอักเสบ
เอฟไอเอ็ม-92 สติงเจอร์
เอฟไอเอ็ม-92 สติงเจอร์ เป็นขีปนาวุธพื้นสู่อากาศ (SAM) นำวิถีด้วยอินฟราเรด ติดตั้งบนพาหนะภาคพื้นดิน บุคคลประทับบ่ายิง หรือบางกรณีสามารถติดตั้งกับเฮลิคอปเตอร์ได้ (AAM) พัฒนาโดยสหรัฐอเมริกาและเข้าประจำการในกองทัพบกสหรัฐในปี ค.ศ. 1981 และในอีก 29 ประเทศทั่วโลก มีสถิติบันทึกได้ว่าสามารถทำลายอากาศยานได้ 270 ลำ
สติงเจอร์ผลิตโดยเรเธียน และได้รับสิทธิบัตรผลิตในเยอรมนีโดยอีเอดีเอส ปัจจุบันถูกผลิตขึ้นกว่า 70,000 กระบอก ถูกจัดให้อยู่ในประเภทของระบบป้องกันภัยทางอากาศแบบประทับบ่ายิง (MANPADS)
จิม แรตคลิฟฟ์
เซอร์ เจมส์ อาร์เทอร์ แรตคลิฟฟ์ (James Arthur Ratcliffe; 18 ตุลาคม 1952) เป็นมหาเศรษฐี วิศวกรเคมี และนักธุรกิจชาวอังกฤษ แรตคลิฟฟ์เป็นประธานและซีอีโอของกลุ่มบริษัทเคมีภัณฑ์อิเนออส ซึ่งเขาก่อตั้งขึ้นในปี ค.ศ. 1998 และยังคงเป็นเจ้าของสองในสามส่วน บริษัทคาดว่าจะมีมูลค่าการซื้อขาย 65,000 ล้านดอลลาร์ในปี ค.ศ. 2021 เขาไม่ค่อยปรากฏตัว และครั้งหนึ่งเขาเคยถูกหนังสือพิมพ์ The Sunday Times อธิบายว่าเป็น publicity shy ณ เดือนพฤษภาคม ค.ศ. 2018 เขาเป็นบุคคลที่ร่ำรวยที่สุดในสหราชอาณาจักรด้วยมูลค่าสุทธิ 21,050 ล้านปอนด์ ณ เดือนเมษายน ค.ศ. 2020 Bloomberg Billionaires Index ประเมินมูลค่าสุทธิของเขาไว้ที่ 28,200 ล้านดอลลาร์ ซึ่งรวยที่สุดอันดับที่ 55 ของโลกและเป็นอันดับสองในสหราชอาณาจักร ในเดือนกันยายน ค.ศ. 2020 แรตคลิฟฟ์ได้เปลี่ยนที่อยู่การส่งภาษีอย่างเป็นทางการจากแฮมป์เชอร์ เป็นโมนาโก การย้ายที่ส่งภาษีคาดว่าจะช่วยเขาประหยัดภาษีได้ 4 พันล้านปอนด์
ประวัติและการศึกษา
แรตคลิฟฟ์เกิดในฟอลส์เวิร์ธ เกรเทอร์แมนเชสเตอร์ เป็นบุตรชายของพ่อที่เป็นช่างไม้ และแม่ที่เป็นพนักงานบัญชี แรตคลิฟฟ์อาศัยอยู่ที่นั่นจนกระทั่งอายุ 10 ขวบ ในที่สุดพ่อของเขาก็เปิดโรงงานทำเฟอร์นิเจอร์ อายุ 10 ขวบ เขาย้ายตามครอบครัวไปอยู่ที่ยอร์คเชอร์ตะวันออกและเข้าเรียนที่ Beverley Grammar School และอาศัยอยู่ที่ฮัลล์จนถึงอายุ 18 ปี
แรตคลิฟฟ์สำเร็จการศึกษาจากมหาวิทยาลัยเบอร์มิงแฮมในปี ค.ศ. 1974
อาชีพ
งานแรกของแรตคลิฟฟ์คือการทำงานกับบริษัทน้ำมันยักษ์ใหญ่อย่างเอสโซ่แต่เขาตัดสินใจเพิ่มพูนทักษะในด้านการเงินโดยการเรียนบริหารบัญชี เรียนปริญญาโทสาขาการเงินที่ London Business School ตั้งแต่ปี ค.ศ. 1978 ถึง 1980 (เขาบริจาคเงิน 25 ล้านปอนด์ให้กับโรงเรียนในปี ค.ศ. 2016) ในปี ค.ศ. 1989 เขาเข้าร่วมกลุ่มทุนเอกชนของสหรัฐอย่าง Advent International
หอหงอี้
หอหงอี้ (Belvedere of Spreading Righteousness; ; แมนจู: jurgan be selgiyere asari) เป็นอาคารในเขตพระราชฐานชั้นนอกของพระราชวังต้องห้าม ในปักกิ่ง ประเทศจีน
เพลงชาติเลบานอน
เพลงชาติเลบานอน (النشيد الوطني اللبناني‎) เป็นผลงานการประพันธ์เนื้อร้องของราชิค นาเกลอ (Rashid Nakhle) ส่วนทำนองประพันธ์โดย วาดิฮ์ ซาบรา (Wadih Sabra) เมื่อ พ.ศ. 2468 เพลงนี้เริ่มใช้เป็นเพลงชาติของรัฐเลบานอนอย่างเป็นทางการเมื่อวันที่ 12 กรกฎาคม พ.ศ. 2470 ขณะที่ดินแดนแห่งนี้ยังคงเป็นดินแดนในอาณัติของฝรั่งเศส
พูคยองโกซอรัส
พูคยองโกซอรัส (천년부경용; Pukyongosaurus) เป็นสกุลหนึ่งของไดโนเสาร์ขนาดใหญ่ ซึ่งอาศัยอยู่ในเกาหลีในยุคครีเทเชียสตอนต้น มันมีความสัมพันธ์อย่างใกล้ชิดกับยูเฮโลปัส และเป็นที่รู้จักกันจากชุดกระดูกสันหลังในส่วนของลำคอและหลัง และเคยอาศัยอยู่ในสมัยหนึ่งร้อยสี่สิบล้านปีที่ผ่านมา
เขตเสียค่าใช้จ่าย
ในการเดินทางระบบราง เขตเสียค่าใช้จ่าย (paid area) คือเขต "ภายใน" ของสถานีรถไฟ ในการเข้าถึงเขตเสียค่าใช้จ่ายนี้จะต้องมีตั๋วหรือบัตรผ่านเพื่อผ่านประตู จุดประสงค์หลักของการมีเขตเสียค่าใช้จ่ายคือเพื่อแยกชานชาลาออกจากทางออกสถานี เพื่อให้แน่ใจว่าผู้โดยสารจะต้องจ่ายค่าโดยสารก่อน/หลังการโดยสาร ในบางสถานที่จะใช้คำอื่นแทนศัพท์ paid area เช่น สถานีรถไฟในสหราชอาณาจักรใช้ศัพท์ compulsory ticket areas
เขตเสียค่าใช้จ่ายมีลักษณะคล้ายกับ "เขตการบิน" (airside) ในท่าอากาศยาน เพียงแต่ในเขตเสียค่าใช้จ่ายจำเป็นต้องใช้เพียงบัตรโดยสารเท่านั้น ยกเว้นในการเดินทางระบบรางระหว่างประเทศ ที่ต้องผ่านการตรวจหนังสือเดินทางก่อนเข้าสู่เขตดังกล่าว ทั้งนี้ ในระบบขนส่งมวลชนเร็วบางแห่ง มีข้อห้ามมิให้ผู้โดยสารรับประทานอาหารและเครื่องดื่มในเขตเสียค่าใช้จ่ายของทุกสถานี
Radfordia
Radfordia เป็นสกุลของ Mite ที่อยู่ในวงศ์ Myobiidae.
สปีชีส์ในสกุล ได้แก่:
ปลาสร้อยนกเขา
ปลาสร้อยนกเขา (hard-lipped barb, lipped barb, nilem carp, orange shark; ) เป็นปลาน้ำจืดชนิดหนึ่งในวงศ์ปลาตะเพียน (Cyprinidae)
มีลำตัวค่อนข้างแบน ปากเล็ก มีหนวด 2 คู่คือที่บริเวณ ขากรรไกรบน และใต้คางอย่างละ 1 คู่ บริเวณท้องมีสีเขียวสด ด้านล่างสีขาวนวล ใต้ท้องสีขาว มีจุดสีดำบนเกล็ดติดต่อกันจนดูเป็นลายสีดำ 6-8 ลายด้านข้างลำตัว ครีบท้อง ครีบก้น และครีบท้องเป็นสีแดง ครีบอกมีลายเป็นสีเขียวอ่อน ที่โคนครีบหางมีจุดสีดำขนาดใหญ่เห็นได้ชัดเจน จัดเป็นปลาที่มีความสวยงามชนิดหนึ่ง
มีความยาวเต็มที่ประมาณ 30 เซนติเมตร เป็นปลาที่อาศัยอยู่รวมตัวกันเป็นฝูงในแหล่งน้ำทุกภาคของประเทศไทยและยังพบได้ในหลายประเทศในภูมิภาคอินโดจีนอีกด้วย และพบไปจนถึงแหลมมลายูและเกาะต่าง ๆ ในประเทศอินโดนีเซีย กินอาหารจำพวกสาหร่ายและตะไคร่น้ำใต้พื้นน้ำ จัดเป็นปลาที่หาได้ง่าย และนิยมจับมาบริโภคกัน โดยมักจะจับได้ทีละครั้งละมาก ๆ
นอกจากนี้แล้วยังนิยมเลี้ยงเป็นปลาสวยงามอีก โดยยังมีชื่อเรียกอื่น ๆ อีก เช่น "ขี้ขม", "ซ่า", "นกเขา" หรือ "ขาวอีไท" ในภาษาเหนือ เป็นต้น
กอดซิลลัส
กอดซิลลัส (Godzillus) เป็นชื่อชั่วคราวของฟอสซิลอายุ 450 ล้านปี ที่พบในชั้นหินใกล้ Covington รัฐ Kentucky โดย paleontologist ฝึกหัด Ron Fine แห่ง Cincinnati Dry Dredgers
เทศบาลตำบลเชียงม่วน
เทศบาลตำบลเชียงม่วน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลเชียงม่วน และพื้นที่ทั้งหมดของหมู่ 1–2 และบางส่วนของหมู่ 7 ตำบลบ้านมาง ในอำเภอเชียงม่วน จังหวัดพะเยา เดิมมีฐานะเป็นสุขาภิบาลเชียงม่วนที่จัดตั้งขึ้นใน พ.ศ. 2529 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 8,624 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลเชียงม่วน รวมเข้ากับพื้นที่เทศบาลตำบลเชียงม่วน และเปลี่ยนแปลงเขตเทศบาลตำบลเชียงม่วน จากเขตเทศบาลเดิมที่มีเนื้อที่ 9.66 ตารางกิโลเมตร ได้รับพื้นที่จากสภาตำบลเชียงม่วน 188.20 ตารางกิโลเมตร
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเชียงม่วน อยู่ห่างจากศาลากลางจังหวัดพะเยาประมาณ 84.2 กิโลเมตร อยู่ห่างจากกรุงเทพมหานครประมาณ 656 กิโลเมตรตามทางรถยนต์ ด้านตะวันตกของเขตเทศบาลมีแม่น้ำปี้ไหลผ่านเป็นแหล่งน้ำสำคัญ ปัจจุบันเทศบาลมีพื้นที่รับผิดชอบทั้งหมด 197.86 ตารางกิโลเมตรหรือคิดเป็น 123,662.5 ไร่
เขาจะรู้บ้างไหม
"เขาจะรู้บ้างไหม" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กรกฎาคม พ.ศ. 2558 โดยเป็นซิงเกิลแรก ในฐานะศิลปินเดี่ยว
การตอบรับ
เพลง "เขาจะรู้บ้างไหม" ได้ติดชาร์ตสูงสุดอันดับ 36 ใน 100 ของชาร์ตหมวดเพลง GMM Gmember Chart Top 100 ประจำวันที่ 20 กรกฎาคม พ.ศ. 2558 จากเว็บไซต์ Gmember
เจี้ยนหนิง
เจี้ยนหนิง เป็นชื่อศักราชลำดับแรกในรัชสมัยพระเจ้าเลนเต้แห่งราชวงศ์ฮั่นตะวันออก ชือศักราชซีผิงใช้ตั้งแต่ปี ค.ศ. 168-172 รวมเวลา 5 ปี
ในศักราชเจี้ยนหนิงปีที่ 5 เดือน 5 เปลี่ยนชื่อศักราชเป็นซีผิงปีที่ 1
นกมานูโคด
นกมานูโคด (Manucode) เป็นนกสกุลหนึ่ง จัดอยู่ในสกุล Manucodia (/มา-นู-โค-เดีย/) ในวงศ์นกปักษาสวรรค์ (Paradisaeidae)
นกมานูโคด มีความแตกต่างจากนกปักษาสวรรค์สกุลหรือชนิดอื่นอย่างเห็นได้ชัด เนื่องจากไม่มีสีหรือขนที่สวยงาม แต่กลับมีลักษณะคล้ายกับอีกา หรือนกในวงศ์กา (Corvidae) ซึ่งเชื่อว่าเป็นบรรพบุรุษของนกปักษาสวรรค์ในปัจจุบัน
นกมานูโคด มีเสียงร้องที่โดดเด่น และในอดีตเชื่อว่าเป็นนกที่จับคู่เพียงคู่เดียว ตัวผู้ไม่ต้องมีสีขนฉูดฉาดเพื่อดึงดูดตัวเมีย แต่ใช้เสียงเป็นตัวดึงดูด จากนั้นจึงเปลี่ยนกลายมาเป็นจับคู่ตัวเมียหลายตัว และการคัดเลือกทางเพศก็เปลี่ยนไป
คำว่า "มานูโคด" หรือ Manucodia มาจากภาษาชวาคำว่า "manuk dewata"; "manuk" หมายถึง "นก" และ "dewata" หมายถึง "เทพเจ้า"
ไส้เดือนดิน
ไส้เดือนดิน หรือไส้เดือน หรือรากดิน (earthworm) เป็นสัตว์ไม่มีกระดูกสันหลังในไฟลัมแอนเนลิดา ในอันดับย่อย Lumbricina มีลักษณะลำตัวเป็นข้อปล้อง พบได้ทั่วไปในดิน ใต้กองใบไม้ หรือใต้มูลสัตว์ เป็นสัตว์ที่มี 2 เพศในตัวเดียวกัน มีการสืบพันธุ์ทั้งแบบอาศัยเพศและไม่อาศัยเพศ
ปัจจุบันพบทั่วโลกประมาณ 4,400 ชนิด โดยแบ่งออกได้ตามลักษณะแหล่งที่อยู่อาศัย
ไส้เดือนเป็นสัตว์ที่มีความสำคัญอย่างมากต่อระบบนิเวศ เป็นสัตว์ที่มีความสำคัญอย่างมากในการย่อยอินทรียสารในดิน และการเคลื่อนที่ในดินของไส้เดือน ถือเป็นการพรวนดิน ทำให้ดินมีช่องว่างที่จะเพิ่มปริมาณออกซิเจนให้แก่ดิน ซึ่งมีความสำคัญต่อการปลูกพืช อีกทั้งยังใช้ในการผลิตปุ๋ยหมักและน้ำหมักชีวภาพจากไส้เดือนอีกด้วย และนอกจากนี้แล้ว ไส้เดือนยังเป็นที่นิยมอย่างยาวนาน ใช้เป็นเหยื่อสำหรับตกปลา
ปัจจุบัน มีการเพาะเลี้ยงไส้เดือนเป็นอาชีพ และมีการเผยแพร่ความรู้และความเข้าใจเกี่ยวกับไส้เดือนให้มากและกว้างขึ้น
ไส้เดือนชนิดที่มีความยาวที่สุดในโลกตามบันทึกสถิติโลกกินเนสส์ คือ ไส้เดือนยักษ์แอฟริกา จัดเป็นไส้เดือนที่อาศัยอยู่ในดินที่ลึก มีความยาวสูงสุด 6.7 เมตร
บัวชั้น
บัวชั้น หรือว่านจักรพรรดิ มีชื่อภาษาอังกฤษหลายชื่อคือ jewel of Thailand, Siam tulip, hidden ginger, pastel hidden ginger, hidden lily or queen lily ) เป็นพืชในวงศ์ Zingiberaceae และเป็นพืชท้องถิ่นในไทยและมาเลเซีย  เป็นไม้ล้มลุกมีเหง้าใต้ดิน เนื้อเหง้าสีเหลืองอ่อน ใบเดี่ยว ก้านใบยาว ดอกช่อสีเหลือง ทรงแบบดอกกระเจียว
ใช้เป็นไม้ประดับ ในทางไสยศาสตร์เชื่อว่าทำให้คงกระพัน ในภาษามลายูเรียกเตอมูปูเตอรี ชาวโอรังอัซลีในรัฐเปรัก ประเทศมาเลเซีย ใช้น้ำคั้นจากเหง้ารักษาโรคกระเพาะอาหาร
Rhinoestrus
Rhinoestrus เป็นสกุลของแมลงวันที่อยู่ในวงศ์ Oestridae.
สปีชีส์ของสกุลนี้พบในอัฟริกาใต้
สปีชีส์ในสกุล ได้แก่:
พระสุริยภักดี (สนิท บุนนาค)
พระสุริยภักดี (สนิท บุนนาค) เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) กับท่านผู้หญิงน้อย (ธิดาของพระยาสมบัติยาธิบาลกับคุณหญิงม่วง ชูโต) มีคดีความลอบส่งเพลงยาวให้กับเจ้าจอมอิ่ม ในรัชกาลที่ 3 จนถูกประหารชีวิตทั้งคู่
ประวัติ
คุณสนิทเกิดเมื่อ พ.ศ. 2355 ในรัชสมัยพระบาทสมเด็จพระพุทธเลิศหล้านภาลัย และเข้ารับราชการในสมัยพระบาทสมเด็จพระนั่งเกล้าเจ้าอยู่หัวเป็นนายเล่ห์อาวุธ หุ้มแพรมหาดเล็ก แล้วเป็นจมื่นประทานมณเฑียร ปลัดกรมพระตำรวจ ต่อมาได้เลื่อนเป็นพระสุริยภักดี เจ้ากรมพระตำรวจ ถึงแก่กรรมเมื่อ พ.ศ. 2381 อายุ 26 ปี
คุณสนิทอ่านเขียนภาษาไทยไม่ได้ บิดามารดาไม่ส่งไปเรียนหนังสือที่วัดเพราะกลัวว่าบุตรจะโดนอาจารย์ตีได้รับความลำบาก แต่ก็มีความสามารถทำบัญชีรายงานราชการอ่านถวายในท้องพระโรงได้เสมอ โดยใช้วิธีเขียนจุด วง และกา เพื่อทำเป็นสัญญาความหมายจำได้ ด้านเชิงกวีนั้น พระสุริยภักดี มักเล่นสักวากับเจ้านายฝ่ายหน้าและเพื่อนขุนนาง ประกอบด้วย สมเด็จพระเจ้าลูกยาเธอ เจ้าฟ้าจุฑามณี (พระบาทสมเด็จพระปิ่นเกล้าเจ้าอยู่หัว) พระองค์เจ้านวม (พระเจ้าบรมวงศ์เธอ กรมหลวงวงษาธิราชสนิท) พระองค์เจ้าทินกร (พระเจ้าบรมวงศ์เธอ กรมหลวงภูวเนตรนรินทรฤทธิ์) และหลวงนายสิทธิ (ช่วง) (สมเด็จเจ้าพระยาบรมมหาศรีสุริยวงศ์) รวมถึงคุณพุ่ม ซึ่งหลักฐานในเชิงกวีของพระสุริยภักดีได้แก่เพลงยาวสามชาย
คดีความ
พระสุริยภักดีได้ลอบส่งเพลงยาวให้กับเจ้าจอมอิ่ม ในรัชกาลที่ 3 โดยอ้ายพลายกับนางทรัพย์ ทาสของพระสุริยภักดีได้รู้ความลับและนำเรื่องราวไปร้องต่อ เจ้าพระยาธรรมา เสนาบดีกระทรวงวัง ว่าพระสุริยะภักดีลอบรักใคร่กับเจ้าจอมอิ่ม จนเกิดเป็นคดีความขึ้น ใน พ.ศ. 2381 สมัยรัชกาลที่ 3 เป็นข่าวดังที่โจษกันไปทั่วทั้งพระนคร มีบันทึกอยู่ในพระราชพงศาวดารรัชกาลที่ 3 ฉบับเจ้าพระยาทิพากรวงศ์มหาโกษาธิบดี (ขำ บุนนาค) ทั้งคู่ต้องพระราชอาญาถึงประหารชีวิตและคนที่เกี่ยวข้องอีก 7 คน ถูกลงโทษด้วยการประหารชีวิตที่ตำบลสำเหร่
ต่อมาสมเด็จเจ้าพระยาบรมมหาพิไชยญาติ (ทัต บุนนาค) ได้สร้างวัดพิชัยญาติขึ้น ส่วนท่านผู้หญิงน้อย ผู้เป็นมารดา ได้สร้างวัดอนงคารามอุทิศส่วนกุศลให้บุตรชาย
บุตรธิดา
พระสุริยภักดี มีบุตรธิดากับคุณศรี 3 คน และมีบุตรธิดากับภรรยาอื่น 11 คน ธิดาท่านหนึ่งชื่อ สุด เป็นเจ้าจอมในรัชกาลที่ 4 ธิดาชื่อ เดิม เป็นคุณหญิงของพระยาสุรศักดิ์มนตรี (แสง ชูโต) ธิดาอีกท่านหนึ่งชื่อ เขียน เป็นภรรยาของนายสนิทยศสถาน (พร้อม จาตุรงคกุล)
พระสุริยภักดีมีบุตรชาย 5 คน เกิดจากคุณศรี ณ บางช้าง 1 คน คือ คุณแดง เกิดจาก คุณเอี่ยม 1 คน คือ คุณฝรั่ง แต่ทั้ง 2 เสียชีวิตตั้งแต่เด็ก และมีบุตรชายที่เสียชีวิตตั้งแต่เกิดอีก 2 คน เหลือแต่ที่เกิดจาก คุณมอญ ชูโต คือ นายอ๋อย มหาดเล็ก ซึ่งแต่งงานกับ คุณจีน พี่สาวต่างมารดา และมีลูกสาวเพียงคนเดียว
ตีให้ลั่น เพราะฝันยังไม่จบ
ตีให้ลั่น เพราะฝันยังไม่จบ (Whiplash) เป็นภาพยนตร์สหรัฐอเมริกาที่ออกฉายเมื่อ ค.ศ. 2014 เขียนบทและกำกับโดย Damien Chazelle เล่าเรื่องความสัมพันธ์ระหว่างนักเรียนฝึกหัดตีกลองแจ๊ซผู้มีความทะเยอทะยาน (Miles Teller) กับผู้สอนที่ชอบใช้ความรุนแรง (J. K. Simmons) ออกฉายแบบจำกัดโรงครั้งแรกเฉพาะในประเทศสหรัฐอเมริกาและแคนาดาเมื่อ 10 ตุลาคม 2014 และค่อยๆ เพิ่มจำนวนโรงฉายจนมากกว่า 500 โรง และสิ้นสุดการออกฉายเมื่อ 26 มีนาคม 2015 รวมเวลาทั้งหมด 24 สัปดาห์ ทำรายได้ไปกว่า 49 ล้านดอลลาร์สหรัฐ โดยใช้ทุนสร้าง 3.3 ล้านดอลลาร์สหรัฐ
แกร์รี่ส์ม็อด
แกร์รี่ส์ ม็อด (Garry's Mod) หรือรู้จักกันในชื่อสั้นๆ Gmod เป็นเกมรูปแบบ Sandbox ที่จะเปิดโอกาศให้ผู้เล่นสามารถทำอะไรได้ ตามใจนึกโดยมีอุปกรณ์พื้นฐานให้ใช้ ซึ่งผู้เล่นสามารถดาวน์โหลด ส่วนเสริม(Add-on) จากหน้า Workshop บน สตีม(Steam) มาลงเสริมได้ตามใจชอบ ในการเล่นเกม Garry's Mod ปกติจะพื้นฐานคือเป็นเจ้าของเกมของ Source Engine บน สตีม อย่างต่ำ 1 เกม เช่น ฮาล์ฟ-ไลฟ์ 2 (Half-Life 2), เคาน์เตอร์-สไตรค์:ซอร์ส (Counter-Strike: Source, ทีมฟอร์เทรส 2 (Team Fortress 2)
รูปแบบการเล่น
การเล่นโดยทั่วไปของเกม Garry's Mod ไม่มีเป้าหมายกำหนดมาอยู่แล้วโดยค่าเริ่มต้นกำหนดให้เป็นโหมด Sandbox สามารถให้ผู้เล่นสร้างของต่างๆ ออกมาได้ตามใจชอบ สามารถสร้างตัวละคร และ ยานพาหนะต่างๆ ออกมา และกำหนดให้ตัว Ragdoll อยู่ในท่าทางต่างๆ ด้วยปืนฟิสิกส์กัน (Physic-Gun) ได้ มีเครื่องมือ (Tool) และปืนเครื่องมือ (Toolgun) มาให้ทำให้ผู้เล่นสามารถใช้ประโยชน์จากอุปกรณ์ได้ เช่น จุดไฟ,เชื่อมเหล็ก,ฯลฯ
เล่นแบบผู้เล่นหลายคน
ในการเล่นโหมดผู้เล่นหลายคน (Multiplayer) สามารถเล่นได้หลายโหมดตามที่มี เช่น DarkRP, GoFish, ฯลฯ ซึ่งโหมดดังกล่าวเป็น Add-on ที่โหลดเสริมเข้ามา
ตไลกกูตตัล
ตไลกกูตตัล (தலைக்கூத்தல்; Thalaikoothal) เป็นการฆาตกรรมคนชราหรือการบังคับการุณยฆาตที่กระทำโดยสมาชิกในครอบครัว มีกระทำอยู่ในบางส่วนของทางใต้ของรัฐทมิฬนาฑูของอินเดีย
จาระบี
จาระบี (grease) เป็นสารหล่อลื่นลักษณะกึ่งของแข็ง ทำจากน้ำมันปิโตรเลียมหรือน้ำมันพืชผ่านปฏิกิริยากับด่างในลักษณะเดียวกับสบู่ มีจุดเด่นที่จะเหนียวข้นเมื่ออยู่ในสภาพปกติ แต่จะไหลสะดวกเหมือนน้ำมันหล่อลื่นเมื่ออยู่ในสภาวะที่มีการเสียดสี, จึงนิยมใช้หล่อลื่นเครื่องจักรที่ไม่สามารถหยอดน้ำมันได้บ่อย หรือใช้ในจุดที่ลักษณะกลไกไม่เอื้อต่อการขังน้ำมันหล่อลื่น
ตไลกกูตตัล
กระบวนการ
โดยทั่วไปแล้ว ผู้ที่จะถูก ตไลกกูตตัล จะได้รับการอาบน้ำมันในตอนเช้า ตามด้วยการบังคับดื่มน้ำมะพร้าวอ่อน จำนวนหลายแก้วจนเกิดไข้สูง, ไตวาย, อาการกระตุกรุนแรง และเสียชีวิตภายในวันหรือสองวัน นอกจากนี้ยังอาจรวมถึงการนวดศีรษะในน้ำเย็นจัด ซึ่งอาจทำให้อุณหภูมิร่างกายลดลงมากพอที่จะกระตุ้นให้หัวใจวายได้ วิธีอื่น ๆ ที่ใช้ เช่น การบังคับดื่มนมวัวขณะที่อุดจมูกไว้ ทำให้หายใจลำบาก ไปจนถึงการใช้ยาพิษโดยตรง
ความชุก
รายงานการตรวจสอบระบุว่าการะกระทำนี้มี "ค่อนข้างทั่วไป" ("fairly widespread") ในอำเภอทางตอนใต้ของรัฐทมิฬนาฑู มีการคาดการณ์ว่ามีการทำ ตไลกกูตตัล ราว 20 ถึงหลายร้อยครั้งทุกปี
การเฝ้าระวัง
ในปี 2010 หลังเกิดเหตุชายวัย 80 ปีหนีออกจากบ้านในอำเภอวิรุธูนคร รัฐบาลท้องถิ่นได้มีการจัดตั้งคณะทำงานตรวจตราผู้สูงอายุในอำเภอ
ภาพยนตร์ทมิฬเช่น K.D. Engira Karuppudurai และ Baaram มีเนื้อหาที่เกี่ยวข้องกับการทำ ตไลกกูตตัล
มาตราเมร์กัลลี
มาตราเมร์กัลลี (Mercalli scale) เป็นมาตราสำหรับใช้กำหนดขั้นความรุนแรงของแผ่นดินไหว คิดค้นโดยจูเซปเป เมร์กัลลี (Giuseppe Mercalli) ผู้เชี่ยวชาญแผ่นดินไหวชาวอิตาลี เมื่อ พ.ศ. 2445 โดยแบ่งไว้ 10 อันดับ ต่อมาในปี พ.ศ. 2474 แฮร์รี โอ. วูด และแฟรงก์ นิวแมนน์ นักวิทยาแผ่นดินไหวชาวอเมริกันได้นำมาตราเมร์กัลลีมาปรับปรุงทำให้มาตรานี้เพิ่มเป็น 12 อันดับ เรียกว่า Modified Mercalli Intensity Scale อักษรย่อ MM ปัจจุบันมาตราเมร์กัลลีไม่ค่อยเป็นที่นิยม
ระดับความรุนแรงตามมาตราเมร์กัลลี
มาตราเมร์กัลลีบ่งบอกว่าบริเวณที่เกิดแผ่นดินไหวได้รับผลกระทบและเกิดความเสียหายมากน้อยเพียงใด โดยจัดระดับความรุนแรงเป็น 12 ระดับ ด้วยเลขโรมันตั้งแต่ I ถึง XII ดังนี้
อีเอ สปอร์ตส์ ฟีฟ่า ซูเปอร์สตาร์ส
อีเอ สปอร์ตส์ ฟีฟ่า ซูเปอร์สตาร์ส (EA Sport FIFA Superstars) เป็นเกมแนวบริหารทีมฟุตบอลบนเฟซบุ๊ก ของบริษัท เพลย์ฟิช และอีเอ สปอร์ตส ผู้เล่นสามารถบริหารทีมฟุตบอลของตนเองได้ด้วยการฝึกซ้อมผู้เล่นในทีม ซื้อผู้เล่น แล้วไปแข่งขันในทีมต่างๆ เกมถูกเปิดตัวในวันที่ 10 มิถุนายน 2553 ซึ่งเป็นวันก่อนการแข่งขันฟุตบอลโลก 2010
ลักษณะของเกม
ผู้เล่นที่เข้าใหม่จะได้รับการ์ดผู้เล่น 12 ใบ เป็นการ์ดทองแดง 11 ใบ และการ์ดเงิน 1 ใบ โดยจะมีผู้ช่วยสอนวิธีการเล่น ผู้เล่นสามารถคลิก Skip เพื่อหยุดการสอน ซึ่งกองหน้า 1 คนเป็นกองกลาง ให้คลิกที่ Manage แล้วลากการ์ดเงินไปวางแทนการ์ดผิดตำแหน่ง (ตัวเลขสีแดง)
สำหรับการ์ดผู้เล่นในเกมนี้ มุมซ้ายบนจะเป็นดาวเรตติง และตำแหน่งของผู้เล่น ตรงกลางเป็นภาพของผู้เล่น และธงบอกสัญชาติของผู้เล่น ตามด้วยชื่อผู้เล่น และข้อมูลระดับความสามารถของผู้เล่น เมื่อชี้ที่การ์ดค้างไว้ จะมีปุ่มขึ้นมาให้กดเพื่อชอบผู้เล่น หากชอบผู้เล่นที่ไม่มีในทีม เข้าไปใน National Leagues เลือกลีกจากนั้นชี้ที่โลโก้ทีมเพื่อชอบทีม หรือคลิกที่โลโก้แล้วชี้ผู้เล่นเพื่อชอบผู้เล่น
สีของดาวเรตติงและตัวเลขสามารถบอกระดับของผู้เล่นได้
สีของดาวและสีของตัวเลข
การ์ดผู้เล่นสามารถหาซื้อได้จาก Store การเปิดการ์ดผู้เล่น 1 ครั้งจะได้รับการ์ด 5 ใบเสมอ
‡ การ์ดทองทั้ง 2 แบบนี้สามารถหาได้จากแพคการ์ดทองธรรมดาได้
แถบเมนู
ผู้เล่นจะเห็นแถบเมนูด้านซ้ายมือ ประกอบด้วย
โปรลีก (Pro League) - แข่งขันกับทีมในพรีเมียร์ลีก และลาลิกา ซึ่งมีการให้คะแนนและลูกได้เสียเหมือนจริงคือ ชนะ 3 เสมอ 1 แพ้ 0 และทุกเกมจะต้องให้เพื่อนส่งแฟนบอลเพื่อปลดล็อกเกมต่อไป โดยจะต้องมีแฟนบอลเพียงพอถึงจะสามารถเล่นต่อได้ และผลคะแนนจะรวมในตารางของเพื่อนด้วย
ลีกประจำชาติ (National Leagues) - มีลีกจาก 4 ประเทศให้แข่งขันคือ พรีเมียร์ลีก อังกฤษ, ลีกเอิง ฝรั่งเศส, ซีเรีย อา อิตาลี และลาลิกา สเปน ซึ่งจะต้องชนะทุกทีมเพื่อเป็นแชมป์ลีก ถ้วยรางวัลจะถูกตั้งในสนาม สามารถเข้าไปดูได้ที่ Stadium การเล่นซีเรีย อาและลาลิกาจะต้องมีผู้เล่นเริ่มต้น 11 คนที่เป็นสัญชาตินั้นๆ หรือผู้เล่นทุกสัญชาติที่มาจากลีกนั้นๆ รวมถึงตัวสำรองจะต้องไม่มีนักเตะสัญชาติอื่นที่ไม่ได้แข่งขันในลีกนั้นๆ สามารถสังเกตได้ใน Manage ชี้ที่ผู้เล่นแล้วดูข้อมูลของนักเตะที่ด้านขวาที่มีสัญชาติ สโมสร และลีก
ลีกสังคมออนไลน์ (Social Leagues) - มี 2 ประเภทคือลีกซูเปอร์สตาร์สลีก (Superstars League) และเกมนัดอุ่นเครื่อง (Friendly Matches) ในลีกซูเปอร์สตาร์สลีก จะต้องแข่งกับทีมที่ไม่ใช่เพื่อนของเราเพื่อขึ้นไปเล่นลีกที่สูงกว่า ลีกสูงขึ้นทีมก็มากขึ้นไปด้วย เริ่มตั้งแต่ลีกแนะนำวิธีเล่น (Tutorial League) ไปจนถึงซูเปอร์สตาร์สแชมเปี้ยนส์ เอ ลีก (Superstars Champions A League) และลีกที่สูงขึ้น ทีมต่างๆ ในลีกก็จะมีเรตติงสูงขึ้น และชนะได้ยากขึ้น ส่วนเกมนัดอุ่นเครื่อง จะเป็นการแข่งขันกับเพื่อนของตนเอง เพื่อน 1 คนแข่งได้วันละครั้งเท่านั้น การชนะบางนัดจะเพิ่มบัตรเกมลีก
ในการแข่งขันทุกลีกยกเว้นเกมนัดอุ่นเครื่อง จะต้องใช้บัตรเกมลีก (Match Credits) ซึ่งจะได้มาจากเพื่อน การชนะเกมนัดอุ่นเครื่องบางเกม การซื้อด้วยแคช การยิงจุดโทษในร้าน บัตรเกมลีกมีไอคอนเป็นรูปลูกฟุตบอล และเพิ่มขึ้นทุกๆ 5 ชั่วโมง และการแพ้เกมลีกจะลดคะแนนการฝึกซ้อม -1 เมื่อไม่ได้จ้างโค้ชมาคุมทีม
พื้นที่ของแฟนบอล (Be a Fan) - เลือกทีมพรีเมียร์ลีกที่ชื่นชอบ แล้วซื้อโลโก้ สนาม ชุดแข่งเหย้า-เยือน และชุดแฟนบอล เมื่อ 1 ทีมครบแล้ว จะสามารถซื้อผู้เล่นของทีมนั้นได้ตามใจชอบโดยไม่ต้องเปิดแพคผู้เล่นเสี่ยงโชค เมื่อใช้โลโก้จริงจะเพิ่มเงินจากการแข่งขันด้วย
บริหาร (Manage) - จัดผู้เล่นและตัวสำรอง รวมถึงขายผู้เล่นที่ไม่ต้องการ
การฝึกซ้อม (Training) - ทีมที่ไม่มีโค้ชจะต้องฝึกซ้อมเสมอ โดยเลือกการฝึกที่ต้องการใช้ ซึ่งคะแนนฝึกซ้อมจะมากขึ้นเมื่อใช้เวลานานขึ้น และต้องรีบล็อกอินและกลับมาให้ทันเวลาก่อนที่คะแนนจะหมดอายุและทำให้ติดลบได้ คะแนนฝึกซ้อมจะลดลง 1 คะแนนเมื่อแพ้เกมลีก สามารถจ้างโค้ชด้วย 12 แคชเพื่อเพิ่มคะแนนฝึกซ้อม +20 และไม่เสียคะแนนฝึกซ้อมเมื่อแพ้เกมลีก สัญญาจะหมดอายุหลังจากผ่านไป 7 วัน และหลังสัญญาหมดอายุจะทำให้คะแนนฝึกซ้อมจากโค้ชลดลง -20 หรือจ้างเทรนเนอร์ส่วนตัว (Personal Trainer) ในราคา 10000 เหรียญเพื่อเพิ่มคะแนนฝึกซ้อม +10 ทันที
แลกเปลี่ยนผู้เล่น (Trade) - ปลดล็อกการแลกผู้เล่นและแลกผู้เล่นกับเพื่อน โดยคลิกที่รายชื่อเพื่อนที่ต้องการแลกด้วยด้านล่าง จากนั้นเลือกผู้เล่นที่เพื่อนปลดล็อกแล้ว (มีเครื่องหมายถูกอยู่) การแลกผู้เล่นจะต้องใช้ทั้งเหรียญและแคช และไม่สามารถแลกผู้เล่นที่ดาวเรตติงต่ำกว่าได้
ร้านค้า (Store) - ร้านค้าหลักของเกม สำหรับซื้อผู้เล่น จ้างโค้ชหรือเทรนเนอร์ ซื้อบัตรเกมลีกหรือยิงจุดโทษเพื่อรับบัตรเกมลีก และอัพเกรดสนามแข่งขัน
การยิงจุดโทษ
การยิงจุดโทษในเกมนี้ทำโดยการเลือกผู้เล่นที่ยิงเก่งที่สุด แล้วคลิกที่ลูกบอล ลากทิศทางการยิง แล้วคลิกเพื่อยิง การยิงจุดโทษในเกมนี้มี 2 แบบคือ
ยิงจุดโทษจริง (Penalty Shootout)
จะเกิดขึ้นเมื่อเสมอเกมนัดอุ่นเครื่อง ต้องยิงเข้าประตูเพื่อชนะเกมนั้นๆ
ซ้อมยิงจุดโทษ (Shootout Practice)
ยิงในร้านค้า ใช้เงิน 5800 เหรียญหรือ 3 แคช การยิงด้วยเหรียญใช้ได้เฉพาะครั้งเดียวต่อวันเท่านั้น ยิงเข้าเพื่อรับบัตรเกมลีก จะต้องยิงกับผู้รักษาประตูเรตติง 80+ ขึ้นไป
การแก้ไขข้อมูลของทีม
คลิกที่โลโก้ทีม จะพบเห็นโลโก้ที่เกมออกแบบไว้ให้ ชื่อทีมเริ่มต้นที่ชื่อว่า My Team และให้สัญชาติแอลเบเนีย คลิกเพื่อเปลี่ยนชื่อทีม และเปลี่ยนสัญชาติของทีม (ไม่มีประเทศไทยและประเทศอาเซียนทุกประเทศ) และออกแบบโลโก้ โลโก้จริงจะปลดล็อกเมื่อซื้อจาก Be a Fan
ตัวทำนายการแข่งขัน (Match of the Week Predictor)
ปลดล็อกในช่วงสุดสัปดาห์จนถึงเวลาแข่งขัน ระบบจะเลือกคู่ที่จะแข่งขันจริงให้ 1 คู่และทำนายถูกต้องจะได้รับรางวัลเป็นเหรียญ และบัตรเกมลีก
รางวัลและการปลดล็อกในเลเวล 5
ผู้เล่นในเลเวล 5 จะปลดล็อกข้อเสนอเกี่ยวกับผู้เล่น (ปรากฏด้านขวามือ), ผู้เล่นประจำสัปดาห์ (Players of the Week) ด้านล่างและการ์ดผู้เล่นทองฟรี 5 ใบ แต่ยังไม่ปลดล็อกการซื้อการ์ดผู้เล่นทองในร้านค้า
บอลลูนโฆษณาในเกมโฮเต็ล ซิตี้
ฟีฟ่า ซูเปอร์สตาร์ส ได้มีการโฆษณาในเกมโฮเต็ล ซิตี้ (Hotel City) ของค่ายเดียวกัน โดยนำบอลลูนที่มีโลโก้ไปลอยที่ด้านขวาของทุกโรงแรมในเกม คลิกที่บอลลูนเพื่อเข้าไปเล่นได้
Babesiidae
Babesiidae เป็นสกุลของโพรทิสต์ที่อยู่ในวงศ์ Piroplasmida.
ตันซิ่ว
ตันซิ่ว หรือ เฉินโซ่ว เป็นนักประวัติศาสตร์จีนในสมัยราชวงศ์จิ้น และเป็นผู้แต่งจดหมายเหตุสามก๊ก เกิดที่เมืองหนานจง  มณฑลเสฉวนในปี พ.ศ. 776 ซึ่งอยู่ยุคสามก๊ก และได้รับราชการกับจ๊กก๊ก ภายหลังวุยก๊กได้ยึดจ๊กก๊ก ตันซิ่วได้ถูกกวาดต้อนไปอยู่ที่วุยก๊ก ต่อมา สุมาเอี๋ยนขึ้นครองราชย์เป็นพระเจ้าจิ้นหวู่ตี้ จึงทรงให้ตันซิ่วเป็นผู้ชำระประวัติศาสตร์ในยุคสามก๊กในชื่อว่า จดหมายเหตุสามก๊ก
แหล่งข้อมูลอื่น
233297
องค์การบริหารส่วนตำบลบ้านมาง
บ้านมาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 3–6, 8–11 และพื้นที่บางส่วนของหมู่ที่ 7 ตำบลบ้านมาง (เฉพาะนอกเขตเทศบาลตำบลเชียงม่วน) ในอำเภอเชียงม่วน จังหวัดพะเยา เดิมได้รับการจัดตั้งเป็นสภาตำบลบ้านมางใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านมางเมื่อวันที่ 25 ธันวาคม พ.ศ. 2539
เขตองค์การบริหารส่วนตำบลเป็นที่ตั้งของสถานที่สำคัญคือ วนอุทยานไดโนเสาร์แก่งหลวง เป็นส่วนหนึ่งของอุทยานแห่งชาติดอยภูนาง เป็นสถานที่ค้นพบซากกระดูกไดโนเสาร์ กระดูกที่พบเป็นกระดูกไดโนเสาร์ซอโรพอด และคาดว่าจะมีชีวิตอยู่มาไม่น้อยกว่า 130 ล้านปี ปัจจุบันซากโครงกระดูกไดโนเสาร์ที่ขุดพบและแบบจำลองจัดแสดงอยู่ในพิพิธภัณฑ์ไดโนเสาร์เชียงม่วนในเขตวนอุทยานแก่งหลวง
กองทัพสวิส
กองทัพสวิส (Schweizer Armee, Armée suisse, Esercito svizzero) เป็นกำลังทางทหารของประเทศสวิตเซอร์แลนด์ ประกอบด้วยกำลังทางบกและกำลังทางอากาศ ระบบของกองทัพสวิสมีพลทหารประจำการจำนวนไม่มาก กำลังพลส่วนใหญ่เป็นพลอาสาซึ่งมีอายุ 19 ถึง 34 ปี (บางกรณีอาจถึง 50 ปี) และเนื่องจากสวิตเซอร์แลนด์มีธรรมเนียมวางตัวเป็นกลางอย่างยาวนาน กองทัพสวิตจึงไม่เคยเข้าร่วมความขัดแย้งในประเทศอื่น อย่างไรก็ตาม กองทัพสวิสเข้าร่วมในภารกิจรักษาสันติภาพระหว่างประเทศ และเป็นสมาชิกโครงการความร่วมมือเพื่อสันติของเนโท
โครงสร้าง
โครงสร้างของกองทัพสวิสตั้งแต่ปี 2018; กองทัพสวิตอยู่ภายใต้การบังคับบัญชาของ "ผู้บัญชาการกองทัพ" (Chef der Armee) ซึ่งมีหน้าที่รายงานต่อรัฐมนตรีว่าการกระทรวงกลาโหม ป้องกันพลเรือน และกีฬา และรายงานต่อคณะมนตรีสมาพันธรัฐสวิส
ในยามสงบ ผู้บัญชาการกองทัพเป็นนายทหารยศพลโท แต่ในยามศึกสงครามหรือวิกฤตการณ์ รัฐสภาอาจแต่งตั้งนายทหารยศพลเอก ดำรงตำแหน่งผู้บัญชาการสูงสุดกองทัพ (Oberbefehlshaber der Armee)
เวสทินโฮเทลส์
เวสทิน หรือ เวสทิน โฮเท็ล แอนด์ รีสอร์ท เป็นเครือโรงแรมระดับบน ซึ่งเป็นเจ้าของโดยแมริออท อินเตอร์เนชั่นแนล โดยในปี ค.ศ.2020 เวสทินได้บริหารและเป็นเจ้าของโรงแรมกว่า 226 แห่งรอบโลก ประกอบด้วยกว่า 82,608 ห้องพัก และมีโรงแรมกว่าอีก 58 โรงแรมที่อยู่ในระหว่างการพัฒนา
ประวัติ
ประวัติของกลุ่มโรงแรมเวสทิน เริ่มขึ้นในปีค.ศ. 1930 กลุ่มเจ้าของธุรกิจโรงแรมนำโดยนายเซเวิร์ท เธิร์ทส์ทัน และ แฟร้งก์ ดูพาร์ ได้รวมตัวจัดตั้งเป็นบริษัทร่วมกันเพื่อการบริหารจัดการที่มีประสิทธิภาพมากขึ้น โดยรวมถึงปีเตอร์ และอดอล์ฟ ชมิดท์ พวกเขาได้จัดตั้งกลุ่มโรงแรมเวสเทิร์น (Western) ประกอบไปด้วยโรงแรมถึง 17 แห่งในรัฐวอร์ชิงตัน และในปีค.ศ. 1954 ก็ได้เปลี่ยนชื่ออีกครั้งหนึ่งเป็นกลุ่มโรงแรม "เวสเทิร์น อินเตอร์แนชันแนล โฮเท็ล" (Western International Hotel) โดยในปีค.ศ.1958 ก็ได้มีการตั้งศูนย์การจัดการไว้ที่สำนักงานใหญ่ และในปีค.ศ. 1963 กลุ่มโรงแรมฯก็ได้จดทะเบียนในตลาดหลักทรัพย์เป็นครั้งแรก
ในปีครบรอบ 50 ปีแห่งการก่อตั้งกลุ่มโรงแรม ในปีค.ศ. 1980 จึงได้มีมติเปลี่ยนชื่อเป็น "เวสทิน โฮเท็ล แอนด์ รีสอร์ท" (Westin Hotel and Resort) เช่น ณ ปัจจุบัน
ในปีค.ศ. 1970 กลุ่มโรงแรมฯได้ถูกซื้อโดยกลุ่มบริษัท ยูเอแอล โดยในปีค.ศ. 1987 ประธานบริหาร ริชาร์ด เฟอร์ริส ได้ประกาศถึงความพยายามจะสร้างพันธมิตรร่วมกันกับสายการบินยูไนเต็ดแอร์ไลน์ รถเช่าเฮิร์ทซ์ กลุ่มโรงแรมฮิลตัน กลุ่มโรงแรมเวสทิน โดยใช้ฐานข้อมูลระบบอพ็อลโล ซึ่งสุดท้ายก็ได้ล้มเลิกไปในที่สุด
ในปีค.ศ. 1988 กลุ่มโรงแรมเวสทิน ได้เปลี่ยนเจ้าของอีกครั้งเป็นกลุ่มบริษัท อาโอกิ แห่งประเทศญี่ปุ่น และในปีค.ศ. 1994 ก็ได้ขายให้กับกลุ่มบริษัททุนสตาร์วูด ซึ่งเป็นกลุ่มอสังหาริมทรัพย์และการลงทุน ร่วมทุนกับธนาคารโกลด์แมน ซาร์ช ในที่สุดเมื่อปีค.ศ. 1998 กลุ่มสตาร์วูด ได้ถือหุ้นบริหารเต็มทั้งหมด
เวสทินได้ถือเป็นผู้บุกเบิกนวัตกรรมใหม่ๆในการให้บริการลูกค้าที่กลายมาเป็นมาตรฐานของโรงแรมชั้นเยี่ยมในปัจจุบัน อาทิเช่น การใช้บัตรเครดิตแทนเงินสด (ในปีค.ศ. 1946) บริการรูมเซอร์วิส 24 ชั่วโมง (ในปีค.ศ. 1969) และวอยซ์เมลล์ส่วนตัวของห้องพัก (ในปีค.ศ. 1991)
การตลาดที่สำคัญของเวสทิน คือกลุ่มอุปกรณ์เครื่องนอนและความสะดวกสบายในห้องพัก ซึ่งได้มีการนำผลิตภัณฑ์ออกมาขายปลีก โดยมีการสร้างแบรนด์ เฮเวนลี่ (Heavenly) ขึ้นในปีค.ศ. 2005 ซึ่งบุกเบิกด้านเครื่องนอน และผ้าปูที่นอนในแบรนด์ เฮเวนลี่ มากกว่า 60 สาขาในสหรัฐอเมริกา
ในห้วงทศวรรษที่ผ่านมา เวสทินได้ขยายกิจการอย่างรวดเร็ว ตั้งแต่ปีค.ศ. 2005 จำนวนโรงแรมที่บริหารโดยเวสทิน ได้เพิ่มขึ้นจาก 120 โรงแรมใน 24 ประเทศ เป็นกว่า 160 โรงแรม ใน 37 ประเทศ ข้อมูล ณ ปีค.ศ. 2011
Eumillipes
Eumillipes เป็นสกุลของกิ้งกือในวงศ์ Siphonotidae ประกอบด้วยสปีชีส์เดียวคือ E. persephone พบในพื้นที่อีสเทิร์นโกลด์ฟิลด์ทางตะวันออกเฉียงใต้ของรัฐออสเตรเลียตะวันตก สายพันธุ์นี้ถูกเก็บรวบรวมครั้งแรกในปี พ.ศ. 2563 โดยถูกค้นพบในหลุมเจาะสามหลุม โดยอาศัยอยู่ที่ความลึกระหว่าง 15 เมตร (49 ฟุต) ถึง 60 เมตร (200 ฟุต)
ศัพท์มูลวิทยา
ชื่อสกุล Eumillipes หมายถึง "กิ้งกือแท้" (หรือ "หนึ่งพันเท้าแท้") บ่งถึงมีขามากกว่า 1,000 ขา, ชื่อสายพันธุ์ persephone หมายถึงเทพธิดากรีกเปอร์เซฟอนี (Περσεφόνη) ซึ่งเป็นราชินีแห่ง เพื่ออ้างอิงถึงการใช้ชีวิตใต้ดิน
คำอธิบาย
ได้รับการอธิบายครั้งแรกในปี พ.ศ. 2564 กิ้งกือชนิดนี้มีความยาวสูงสุดได้ถึง 95 มิลลิเมตร (3.7 นิ้ว) และมีเส้นผ่านศูนย์กลางประมาณ 1 เซนติเมตร (0.39 นิ้ว) โดยมีส่วนลำตัว 198 ถึง 330 ปล้อง และมีขามากถึง 1,306 ขา ทำให้เป็นสายพันธุ์ที่มีขามากที่สุดในโลก และเป็นกิ้งกือชนิดแรกที่พบว่ามีมากกว่า 1,000 ขาขึ้นไป
มีลำตัวที่ยาวมากและส่วนหัวรูปกรวย มีหนวดหนาและใหญ่ผิดปกติ มันยังไร้ดวงตาอีกด้วย เนื่องจากวิถีชีวิตใต้ดินทำให้ไม่ต้องการดวงตา เปลือกภายนอกมีสีครีมอ่อน ไม่มีจุดสีคล้ำ มีแถบตามยาวและตามขวาง เช่นเดียวกับในสายพันธุ์ที่อาศัยอยู่บนพื้นดิน ส่วนแคปซูลหัวมีขนาดเล็กรูปกรวยเรียวยาวไปยังส่วนจมูก โปรโซไนต์และเมตาโซไนต์ของวงปล้องมีความกว้างเท่ากัน โปรโซไนต์ไม่แคบเหมือนในอันดับ Siphonophorida วงปล้องเรียบไม่มีโครงสร้างบนชั้นผิวหรือขนยาวเหมือนในอันดับ Siphonophorida ส่วนกระหม่อมมีขนยาวสองชุด หนวดมีความหนาและมีขนาดที่เท่ากัน ระหว่างหนวดคู่ที่ 3, 4 ไม่โค้งงออย่างมากเหมือนในวงศ์ Siphonorhinidae (อันดับ Siphonophorida) แผ่นปาก (gnathochilarium) ลดลงเหลือสามแผ่นแข็ง (sclerites): คาง (mentum), ส่วนยื่นจากขากรรไกร (stipe) ซ้ายและขวา ช่องเปิดโอโซปอร์ (ozopore) ตั้งอยู่ห่างจากขอบด้านข้างของแผ่นแข็งด้านบน (tergite) อยู่สองในสามของระยะห่างจากเส้นกึ่งกลางจากด้านข้างถึงขอบของ tergite ปล้องหาง (telson) มีวงแหวนรอบลิ้นปิดเปิดทวาร เล็บจากฐานของปล้องทาร์ซัส (tarsus) มีลักษณะยาวโค้งรูปตัวเอสซึ่งทำให้ความยาวของเล็บนั้นเพิ่มขึ้น
รูปร่างที่ยาว, ขาจำนวนมาก และสภาพไม่มีตา มีลักษณะวิวัฒนาการเบนเข้าร่วมกับกิ้งกือ Illacme plenipes และสายพันธุ์ที่เกี่ยวข้องที่พบในสหรัฐ ซึ่งมีการบันทึกว่ามีขามากถึง 750 ขา  เชื่อกันว่าขาจำนวนมากจะช่วยในการเคลื่อนตัวในที่อยู่อาศัยใต้ดิน ทำให้สามารถเคลื่อนตัวเข้าไปในรอยแยกเล็ก ๆ ได้
ไม่ทราบรายละเอียดของอาหารและการดำรงชีวิต แต่คาดว่าอาจกินเห็ดราที่เติบโตบนรากของต้นไม้
แหล่งข้อมูลอื่น
Eumillipes persephone Eumillipes persephone Eumillipes persephone Eumillipes persephone
Solenopotes
Solenopotes เป็นสกุลของเหาที่อยู่ในวงศ์ Linognathidae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
รอแบร์ต กูบิตซา
โรเบิร์ต ยูแซฟ คูบิซา (Robert Józef Kubica)นักแข่งรถสูตรหนึ่งชาว โปแลนด์ จากทีม BMW Sauber เกิดเมื่อวันที่ 7 ธันวาคม ค.ศ. 1984 ที่เมืองคราคอฟ ประเทศโปแลนด์ เดิมเป็นนักแข่งสำรองของทีมต่อจาก ฌาคส์ วิลเนิฟ และ นิค ไฮด์เฟลด์ นักแข่งมือ 1 และมือ 2 ของทีมต่อมาเมื่อวิลเนิฟประสบอุบัติเหตุออกจากการแข่งขันในรอบที่ 31 ของเยอรมัน กรังด์ปรีซ์ปี 2006 '''ดร. มาริโอ ไทส์เซ่น''' ผู้จัดการทีมจึงดึงคูบิซาขึ้นมาขับแทนและในสนามแรกในชีวิตคือ ฮังกาเรียน กรังด์ปรีซ์ปี 2006 เขาทำผลงานได้อย่างดี ด้วยการเข้าเส้นชัยในอันดับ 7 แต่เนื่องจากทำผิดกฎบางประการจึงถูกปรับและหลังจากสนามนี้วิลเนิฟก็ออกจากทีมไปคูบิซาจึงขึ้นมาขับแทนในที่สุดและในฤดู กาลที่แล้วเขาจบฤดูกาลได้อย่างยอดเยี่ยมด้วยการจบฤดูกาลในอันดับ 4 1984
อันนาเลนา แบร์บ็อค
อันนาเลนา ชาร์ล็อทเทอ อัลมา แบร์บ็อค (Annalena Charlotte Alma Baerbock) เป็นนักการเมืองชาวเยอรมัน ปัจจุบันดำรงตำแหน่งรัฐมนตรีว่าการต่างประเทศ และเป็นหนึ่งในหัวหน้าพรรคของพันธมิตร90/พรรคเขียว ซึ่งเป็นพรรคการเมืองสายเสรีนิยมและอนุรักษ์สิ่งแวดล้อม
แบร์บ็อคสำเร็จการศึกษาสาขารัฐศาสตร์และกฎหมายมหาชนจากมหาวิทยาลัยฮัมบวร์ค เธอเป็นนักข่าวหนังสือพิมพ์ระหว่าง ค.ศ. 2000 ถึง 2003 จากนั้นในปี 2005 ก็เข้าศึกษาต่อในระดับปริญญาโทสาข่ากฎหมายมหาชนระหว่างประเทศที่วิทยาลัยเศรษฐศาสตร์และรัฐศาสตร์ ลอนดอน เธอเข้าเป็นสมาชิกพรรคเขียวในปีเดียวกัน และได้รับเลือกตั้งเป็นผู้แทนราษฎรจากรัฐบรันเดินบวร์คครั้งแรกเมื่อ ค.ศ. 2013
ในการเลือกตั้งทั่วไป ค.ศ. 2021 ซึ่งเป็นการสรรหานายกรัฐมนตรีคนใหม่ในรอบสิบหกปี แบร์บ็อคเป็นหนึ่งในผู้ท้าชิงตำแหน่งนายกรัฐมนตรี ซึ่งถือเป็นครั้งที่สองในประวัติศาสตร์ที่มีผู้หญิงเป็นผู้ท้าชิงตำแหน่ง ถัดจากอังเกลา แมร์เคิล ในการเลือกตั้งครั้งนี้ พรรคเขียวได้ที่รับคะแนน 14.8% ของผู้มาใช้สิทธิ์ เธอนำพรรคเขียวร่วมจัดตั้งรัฐบาลผสมร่วมกับพรรคสังคมประชาธิปไตย (เอ็สเดเพ) และพรรคเสรีประชาธิปไตย (เอ็ฟเดเพ) การรวมกลุ่มนี้ถูกเรียกว่า "พันธมิตรไฟจราจร" อันเป็นสีประจำพรรคของแต่ละพรรค การร่วมรัฐบาลทำให้นางได้รับตำแหน่งรัฐมนตรีว่าการต่างประเทศ
นกปักษาสวรรค์โกลดี
นกปักษาสวรรค์โกลดี (Goldie's bird-of-paradise; ) เป็นนกชนิดหนึ่งในวงศ์นกปักษาสวรรค์ (Paradisaeidae) จัดเป็นนกชนิดหนึ่งที่อยู่ในสกุล Paradisaea ซึ่งเป็นสกุลนกปักษาสวรรค์ที่เป็นที่รู้จักกันเป็นอย่างดี เนื่องจากมีชุดขนที่โดดเด่น และมีความต้องการขนมากที่สุด
นกปักษาสวรรค์โกลดี ได้ชื่อมาจากนักสำรวจและสะสมชาวสกอตต์ แอนดรูว์ โกลดี ซึ่งเป็นผู้ค้นพบนกชนิดนี้ในปี ค.ศ. 1882
นกปักษาสวรรค์โกลดี เป็นนกเฉพาะถิ่นที่พบได้เฉพาะป่าบนที่สูงบนเกาะเฟอร์กูสันและเกาะนอร์มันบี ซึ่งเป็นเกาะใหญ่ในหมู่เกาะดอนเตรแคสโต นอกชายฝั่งตะวันออกของนิวกินีเท่านั้น
นกปักษาสวรรค์โกลดี จัดว่าเป็นนกปักษาสวรรค์ชนิดที่หายากและมีความต้องการขนมากที่สุดในช่วงเปลี่ยนผ่านศตวรรษ โดยเฉพาะสำหรับชาวพื้นเมือง เนื่องจากสีที่เป็นขนสีแดงเพลิงสวยงาม นกปักษาสวรรค์โกลดีเป็นนกที่ร้องสื่อสารกันด้วยเสียงอันดัง ตัวผู้จะร้อง "อู้ อู้ อู้ อี้ อ้า" ตัวเมียจะร้อง "อ้า อ้า อี๋ อี๋" ซึ่งตัวผู้จะร้องเสียงประสานกันเพื่อดึงดูดตัวเมีย
แม้ปัจจุบันนี้ จากการอนุรักษ์ทำให้จำนวนนกปักษาสวรรค์โกลดีมีจำนวนมากขึ้น แต่ก็ยังจัดว่าเป็นนกที่หาได้ยากอยู่ดี นกปักษาสวรรค์ตัวผู้จะมีพฤติกรรมเกี้ยวพาราสีตัวเมีย ด้วยการอวดชุดขน โดยตัวเมียจะมองจากด้านบน เมื่อตัวเมียให้ความสนใจ ตัวผู้จะเริ่มตื่นตัวทันที หากตัวเมียสนใจในตัวผู้ตัวใดตัวเมียจะไม่ไปไหน และจะแสดงออกด้วยการกระดิกขน ตัวผู้จะเอาขนหางและลำตัวสัมผัสที่หน้าอกของตัวเมีย จากนั้นตัวผู้จึงจะเข้าผสมพันธุ์ ในบางครั้งอาจมีตัวผู้มากกว่าหนึ่งตัวแข่งขันอวดชุดขนเพื่อแย่งชิงตัวเมีย ซึ่งพฤติกรรมทั้งหมดนี้จะเกิดขึ้นเฉพาะบนต้นไม้เท่านั้น
เดอะเฟซเมนไทยแลนด์ ซีซัน 1
เดอะเฟซเมนไทยแลนด์ ซีซัน 1 (The Face Men Thailand (season 1)) รายการเรียลลิตีเพื่อค้นหาสุดยอดนายแบบ โดยมี ลูกเกด เมทินี, พีช พชร และ หมู อาซาว่า เป็นเมนเทอร์ในรายการ
ในวันที่ 29 มิถุนายน 2560 ได้มีการแถลงข่าวเปิดตัวรายการอย่างเป็นทางการพร้อมกับการเปิดตัวผู้เข้าแข่งขันจากรอบออดิชั่นทั้ง 41 คน ณ ควอเทียร์ วอเตอร์ การ์เดน ศูนย์การค้าเอ็มควอเทียร์ เมทินี กิ่งโพยม, พลพัฒน์ อัศวะประภา และ พชร จิราธิวัฒน์ ได้รับหน้าที่เป็นเมนเทอร์ในรายการนี้ ส่วน อจิรภา ไมซิงเกอร์ ผู้ชนะเดอะเฟซไทยแลนด์ ซีซัน 1 รับหน้าที่เป็นพิธีกรประจำรายการ
ในวันที่ 30 กันยายน 2560 ก็ได้ผู้ชนะคนแรกของรายการคือ ณัทธนพล ทินโรจน์
ออดิชั่น
ในวันที่ 30 เมษายน 2560 มีการเปิดรับสมัครทั้งนายแบบไทยและนายแบบจากทุกประเทศ ภายในงาน F.A.C.E Internaional Festival ณ MUANGTHAI GMM Live House at Central World
ตอนที่ 1 : Casting
ออกอากาศ 29 กรกฎาคม 2560
หมู อาซาว่า, ลูกเกด เมทินี และ พีช พชร ได้ทำการคัดเลือกหนุ่ม ๆ จำนวน 41 คนให้ผ่านเข้าสู่รอบ 18 คนสุดท้าย โดยรอบแรกเป็นการถ่ายภาพหน้าธรรมชาติแบบกลุ่ม รอบที่สองเป็นการเดินแบบโดยปิดบังใบหน้าของผู้เข้าแข่งขัน และรอบที่สามเป็นการแต่งตัวตามบุคลิกของตนเองเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 2 : Sensitive Side of Men
ออกอากาศ 5 สิงหาคม 2560
ตอนที่ 3 : Walk Your Pets
ออกอากาศ 12 สิงหาคม 2560
ตอนที่ 4 : Confident in Love
ออกอากาศ 19 สิงหาคม 2560
ตอนที่ 5 : Locker Room
ออกอากาศ 26 สิงหาคม 2560
ตอนที่ 6 : Victory Walk
ออกอากาศ 2 กันยายน 2560
ตอนที่ 7 : Newly Wet Couple
ออกอากาศ 9 กันยายน 2560
ตอนที่ 8 : Alpha Move by Alpha Men
ออกอากาศ 16 กันยายน 2560
ตอนที่ 9 : Body Pose
ออกอากาศ 23 กันยายน 2560
ตอนที่ 10 : Final Walk
ออกอากาศ 30 กันยายน 2560
ตารางคัดออก
ทีมลูกเกด
ทีมหมู
ทีมพีช
เอลิซาเบธ อานน์ เดอ เมสซี
เอลิซาเบธ อานน์ เดอ เมสซี (Elizabeth-Ann de Massy) พระธิดาคนใหญ่ใน เจ้าหญิงอองตัวแนตแห่งโมนาโก กับ อาแล็กซองดร์-อาเตนัส โนเญ พระสวามีคนแรก ทรงเป็นพระราชภาคิไนยใน เจ้าชายแรนีเยที่ 3 องค์อธิปัตย์แห่งโมนาโก เป็นพระภคินี(ลูกพี่ลูกน้อง)ใน เจ้าชายอาลแบร์ที่ 2 องค์อธิปัตย์แห่งโมนาโก เจ้าหญิงการอลีน เจ้าหญิงแห่งฮาโนเวอร์ และ เจ้าหญิงสเตฟานีแห่งโมนาโก เธอสมรส 2 ครั้ง มีบุตร 2 คน
เอลิซาเบธ อานน์ เดอ เมสซี ถึงแก่กรรมลงเมื่อวันที่ 10 มิถุนายน พ.ศ. 2563 สิริอายุได้ 73 ปี ในการนี้ เจ้าชายอาลแบร์ที่ 2 เจ้าผู้ครองโมนาโก และ เจ้าหญิงชาร์ลีนแห่งโมนาโก เสด็จพระราชดำเนินพร้อมด้วยพระบรมวงศานุวงศ์ ไปในพิธีศพ
ประตูเจิ้งหยาง
ประตูเฉียน หรือ เฉียนเหมิน เป็นชื่อเรียกขานของ เจิ้งหยางเหมิน หรือ ประตูเจิ้งหยาง (แมนจู:; Möllendorff:tob šun-i duka, แปลว่า "Gate of the Zenith Sun") เป็นประตูในกำแพงเมืองโบราณของปักกิ่ง ประตูนี้ตั้งอยู่ทางทิศใต้ของจัตุรัสเทียนอันเหมิน และครั้งหนึ่งเคยป้องกันทางเข้าด้านใต้ก่อนเข้าสู่เมืองชั้นใน  แม้ว่ากำแพงเมืองปักกิ่งส่วนใหญ่ถูกทำลายไปแล้ว แต่เจิ้งหยางเหมินยังคงเป็นสัญลักษณ์ทางภูมิศาสตร์ที่สำคัญของเมือง แกนเหนือ-ใต้ตอนกลางของเมืองลากผ่านประตูหลักของเจิ้งหยางเหมินด้วยเช่นกัน เดิมมีชื่อว่า ลี่เจิ้งเหมิน  ซึ่งมีความหมายว่า "ประตูใหญ่ที่สวยงาม"
รัฐบาลชั่วคราวแห่งรัสเซียทั้งปวง
รัฐบาลชั่วคราวแห่งรัสเซียทั้งปวง (อักษรย่อ PA-RG) บางครั้งเป็นที่รู้จักกันว่า คณะกรรมาธิการอูฟา หรือ คณะกรรมาธิการออมสค์ เป็นรัฐบาลต่อต้านบอลเชวิคที่มีอยู่เป็นเวลาสั้น ๆ ที่จัดตั้งขึ้นในเมืองออมสค์ ภูมิภาคไซบีเรีย ในช่วงฤดูใบไม้ร่วง ค.ศ. 1918 ภายหลังการประชุมของขบวนการรวมกลุ่มต่อต้านคอมมิวนิสต์รัสเซีย ณ เมืองอูฟา แต่ด้วยอำนาจควบคุมที่มีเพียงน้อยนิด ทำให้รัฐบาลถูกโค่นล้มจากการรัฐประหารโดยฝ่ายทหารอนุรักษนิยม ซึ่งนำโดยพลเรือเอกอะเลคซันดร์ คอลชัค เมื่อเดือนพฤศจิกายน ค.ศ. 1918
รัฐบาลจัดตั้งขึ้นตามผลลัพธ์ของการเจรจาหลายครั้งระหว่างหน่วยงานหรือขบวนการต่อต้านบอลเชวิค ซึ่งจัดประชุมในเดือนกรกฎาคม สิงหาคม และกันยายนของ ค.ศ. 1918 ภายใต้แรงกดดันจากฝ่ายสัมพันธมิตรที่ต้องการรวมกองกำลังเป็นเอกภาพเพื่อต่อต้านรัฐบาลบอลเชวิคมอสโก